rejauldu/bengali-wikipedia huggingface dataset:
থাম্ব|Ajit Cour and Harvinder Singh ( Chandigarh) ,Punjabi Language writers in Delhi,13 Sept. 2024 .  অজিত কৌর (জন্ম ১৯৩৪) হলেন একজন ভারতীয় লেখক, যিনি পাঞ্জাবি ভাষায় লেখেন। তিনি সাহিত্য আকাদেমি পুরস্কার (পাঞ্জাবি ভাষার জন্য) এবং ভারত সরকারের চতুর্থ সর্বোচ্চ বেসামরিক পুরস্কার পদ্মশ্রীর প্রাপক।   প্রাথমিক জীবন ও শিক্ষা  অজিত কৌর ১৯৩৪ সালে লাহোরে সর্দার মাখন সিংয়ের পরিবারে জন্মগ্রহণ করেন। লাহোরেই তাঁর প্রাথমিক শিক্ষা হয়। শৈশবে, তিনি কর্তার সিং হিতকারির (অমৃতা প্রীতমের পিতা) কাছেও শিক্ষা লাভ করেছিলেন। দেশভাগের পর, তাঁর পরিবার দিল্লিতে চলে আসে, সেখানে তিনি এম এ (অর্থনীতি) ডিগ্রি অর্জন করেন।   কর্মজীবন  তিনি সামাজিক ও বাস্তববাদী বিষয়বস্তুর ওপর পাঞ্জাবি ভাষায় উপন্যাস এবং ছোট গল্প লিখেছেন, তাঁর মনোযোগ ছিল- সম্পর্কের ক্ষেত্রে নারীদের অভিজ্ঞতা এবং সমাজে তাদের অবস্থান- এই বিষয়ে। তিনি ১৯৮৫ সালে সাহিত্য আকাদেমি পুরস্কার, ২০০৬ সালে চতুর্থ সর্বোচ্চ বেসামরিক সম্মান পদ্মশ্রী এবং ২০১৯ সালে কুভেম্পু রাষ্ট্রীয় পুরস্কার পান। তাঁর কাজের মধ্যে রয়েছে ১৯টি ছোটগল্পের সংকলন, উপন্যাসিকা ও উপন্যাস এবং এর পাশাপাশি নয়টি অনুবাদমূলক সাহিত্য। তিনি ২০টিরও বেশি কাজ সম্পাদনা করেছেন। তাঁর আত্মজীবনী, উইভিং ওয়াটার, মূল পাঞ্জাবি লেখা থেকে ইংরেজিতে অনুবাদ করা হয়েছে। এটি ২০১৮ সালে প্রকাশিত হয়েছিল। তিনি নিজের স্বামীর কাছ থেকে যে পারিবারিক সহিংসতা পেয়েছিলেন, এই লেখায় তার থেকে বেঁচে থাকার বিষয়ে আলোচনা করেছেন।   সমালোচনা  তাঁর একটি ছোট গল্পের বই দ্য আদার ওম্যান-এর পর্যালোচনাতে জিয়া উস সালাম দ্য হিন্দুতে "আলি বাবা'স ডেথ" গল্পটি সম্পর্কে লিখেছেন, "আমাদের সমাজে দ্বৈত আচরণের মান উন্মোচন করা, সম্পদের মধ্যে থাকার অবিরাম তাগিদ এবং আমাদের যা আছে তার চেয়ে বেশি থাকার ভান করা, তিনি আমাদের সামাজিক রীতির অনেক কিছু খুঁড়ে বার করেছেন।" দ্য ট্রিবিউন- এ কুলদীপ সিং ধীর তাঁকে এমন একজন লেখক হিসেবে বর্ণনা করেছেন যিনি "আমাদের চারপাশের ক্রুদ্ধ বিদ্রোহী নারীদের চিত্রিত করেছেন।" পেবলস ইন এ টিন ড্রাম -এর পর্যালোচনায়, সুনীত চোপড়া ফ্রন্টলাইনের জন্য লিখেছেন, "মানবতার মূল্যে বাজারের নীতির জন্য উন্মুক্ত একটি সমাজের জন্য, এমন একটি প্রক্রিয়া যা নব্য-হিন্দু স্বদেশীদের মতো একইভাবে ভোক্তাদের জন্য বিশ্বায়নের চালিকাশক্তি। তাঁর কাহিনী একটি কঠোর সতর্কবাণী, যা ভারতবাসীর খেয়াল করা উচিত।"   দায়িত্ব  তিনি নতুন দিল্লিতে একাডেমি অফ আর্ট অ্যাণ্ড লিটারেচারের সভাপতি হিসেবে দায়িত্ব পালন করেন এবং ২০০৩ সালে পাকিস্তান সফরে আসা ভারতীয় লেখকদের প্রথম প্রতিনিধি দলের অংশ ছিলেন। তিনি সার্ক লেখক ও সাহিত্যের ফাউণ্ডেশনের (এফওএসডব্লিউএএল) চেয়ারপারসন হিসেবেও দায়িত্ব পালন করেছেন।   লেখা    গুলবানো (ছোটগল্প সংকলন)  মেহক দি মউত (ছোটগল্প সংকলন)  বাট শিখন (ছোটগল্প সংকলন)  ধুপ ওয়ালা শহর (উপন্যাস)  গৌরী (উপন্যাস)  পোস্ট মর্টেম (উপন্যাস)  কুরা কাবারা (আত্মজীবনী)  খানাবাদোশ (আত্মজীবনী)  উইভিং ওয়াটার (আত্মজীবনী)(২০১৮)   আরও দেখুন    সুরজিত পাতর  বীর সিং (লেখক)   তথ্যসূত্র    বহিঃসংযোগ    অজিত কৌরের সমস্ত পাঞ্জাবি বই  হোয়াই ডু আই রাইট? অজিত কৌর এক্সামিনস হার ভোকেশন (দ্য বীকন, ২০২১)  বিষয়শ্রেণী:ভারতীয় স্মৃতিকথাকার বিষয়শ্রেণী:ভারতীয় নারী কবি বিষয়শ্রেণী:২০শ শতাব্দীর ভারতীয় কবি বিষয়শ্রেণী:ভারতীয় নারী ঔপন্যাসিক বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:পাঞ্জাবি ভাষার লেখক বিষয়শ্রেণী:জীবিত ব্যক্তি বিষয়শ্রেণী:১৯৩৪-এ জন্ম বিষয়শ্রেণী:২০শ শতাব্দীর ভারতীয় লেখিকা
ছবির দেশে, কবিতার দেশে বাঙালি লেখক সুনীল গঙ্গোপাধ্যায় রচিত একটি ভ্রমণ কাহিনী। জানুয়ারি, ১৯৯১ সালে কলকাতার আনন্দ পাবলিশার্স প্রাইভেট লিমিটেড থেকে এটি গ্রন্থাগারে প্রকাশিত হয়।   সারাংশ  মূলত ফরাসিদেশকে কেন্দ্র করে রচিত হয়েছে এ-ভ্রমণকাহনিী। বিভিন্ন কবি-শিল্পীদের এই অমরাবতী দেশে একাধিকবার গেছেন সুনীল গঙ্গোপাধ্যায়। ফলে তার পাঁচবারের ভ্রমণ-অভিজ্ঞতার পূজি করে এই বই গঠিত। এখানে গভীর পর্যবেক্ষণের মাধ্যমে ফরাসিদেশের শিল্প-সস্কৃতি-সাহিত্য-ঐতিয্য কাব্যিক বয়ানে ফুটিয়ে তোলা হয়েছে। সুনিল এই ভ্রমণ-সৃতিকথায় মার্গারিট নামে এক ফরাসি বান্ধবীর সাথে তার গভীর অন্তরঙ্গতার অনুপূর্ব কাহনিী বর্ণনা করেছেন। যিনি প্রথমবার আমেরিকা-প্রবাসকালে সার্হচর্য প্রদানের মধ্য দিয়ে সুনিলকে ফরাসীদেশ সম্বন্ধে গভীরভাবে জানতে সাহায্য করেছিলেন। ফলে এ-ভ্রমণকাহিনীতে টুকরো আত্মজীবনীর স্বাদ রয়েছে। অন্যদিকে মার্গারিটের সূত্র ধরে এসেছে আমেরিকার বিটবংশ ও গ্রিনিচ গ্রামের কবিদের সাথে আড্ডার সৃতিকথা; যেখানে ছিলেন অ্যালেন গিন্সবার্গ, পিটার অরলোভস্কি, পল ওঙ্গেল।   গ্যালারি  গ্রন্থে সংযুক্ত চিত্র সমূহ:   আরও দেখুন   সুনীল গঙ্গোপাধ্যায়ের গ্রন্থতালিকা   তথ্যসূত্র    বহিঃসংযোগ   ছবির দেশে, কবিতার দেশে — গুগল বুকস্  বিষয়শ্রেণী:১৯৯১-এর বই বিষয়শ্রেণী:সুনীল গঙ্গোপাধ্যায়ের কাজ বিষয়শ্রেণী:আনন্দ পাবলিশার্স প্রাইভেট লিমিটেডের বই
আছমত আলী খান (এ.কে) ইনস্টিটিউশন বাংলাদেশের বরিশাল শহরে অবস্থিত একটি প্রাচীন শিক্ষা প্রতিষ্ঠান। ১৯১৩ সালে এটি প্রতিষ্ঠিত হয়। এখানে মাধ্যমিক পর্যায়ের ছাত্রছাত্রীদের পাঠদান করা হয়ে থাকে।   ইতিহাস  থাম্ব|বাম|200px|বিদ্যালয় প্রাঙ্গণ ১৯১৩ সালে খান বাহদুর হেমায়েত উদ্দিন আহমদ অত্র অঞ্চলে মুসলিম ছাত্রদের শিক্ষিত করার উদ্দেশ্যে একটি বিদ্যালয় প্রতিষ্ঠার উদ্যোগ নেন। তিনি শহরের তৎকালীন প্রভাবশালী ব্যক্তিত্ব চৌধুরী মুহম্মদ ইসমাইল খান, এর কাছ থেকে অর্থ সংগ্রহ করেন ও বেল ইসলামিয়া হোস্টেল এর পাশে তার দানকৃত জমিতে বিদ্যালয়টি প্রতিষ্ঠিত হয়। পরবর্তীতে ১৯১৬ সালে ইসমাইল চৌধুরীর পিতা আছমত আলী খানের নামানুসারে প্রতিষ্ঠানের নামকরণ করা হয়। ১৯১৮ সালে প্রতিষ্ঠানটি একটি পূর্ণাঙ্গ ইংরেজি বিদ্যালয়ে পরিণত হয়। ১৯২৯ সালে বিদ্যালয়টি কলকাতা বিশ্ববিদ্যালয়ের অধীনে স্থায়ীভাবে স্বীকৃতি লাভ করে। সে সময় বিদ্যালয়টি বাকেরগঞ্জ (বরিশাল), পটুয়াখালী ও ফরিদপুর অঞ্চলের মুসলিম ছাত্রদের শিক্ষা বিস্তারে বিশেষ ভূমিকা পালন করে। খেলাধুলার জন্য ১৯৩০ সালে স্থানীয় কীর্তনখোলা নদীর পশ্চিম তীরে একটি মাঠ তৈরি করা হয়। এ কে ইনস্টিটিউশনের এই খেলার মাঠটি বর্তমানে হেমায়েতউদ্দীন কেন্দ্রীয় ঈদগাহ নামে পরিচিতি লাভ করে।  অবস্থান ও অবকাঠামো  বাম|400px|বিদ্যালয় প্রাঙ্গণ প্যানোরমা আছমত আলী খান (এ.কে) ইনস্টিটিউশন বরিশাল শহরের গির্জা মহল্লা এলাকায় কেবি হেমায়েত উদ্দিন আহমদ রোডে অবস্থিত। এই বিদ্যালয়ের আয়তন প্রায় ১ একর। এখানে বর্তমানে প্রশাসনিক ও শিক্ষা কার্যক্রম পরিচালনার জন্য দুইটি দোতলা ও একটি একতলা পাকা ভবন রয়েছে। ছাত্রদের জন্য আধুনিক কম্পিউটার ল্যাব, গ্রন্থাগার, বিতর্ক ক্লাব ও বিস্তৃত খেলার মাঠ রয়েছে। এছাড়া বিদ্যালয় প্রাঙ্গনে একটি সরকারি প্রাথমিক বিদ্যালয় রয়েছে। থাম্ব|বিদ্যালয় প্রাঙ্গণ  শিক্ষা কার্যক্রম   মাধ্যমিক  এটি একটি বালক বিদ্যালয়। এই বিদ্যালয়ে ষষ্ঠ থেকে নবম শ্রেনীতে শিক্ষার্থীদের ভর্তির সুযোগ দেয়া হয়। মাধ্যমিক শ্রেনীতে বিজ্ঞান, মানবিক ও বাণিজ্য বিভাগে পড়ার সুযোগ রয়েছে। শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়। থাম্ব|Asmat Ali Khan (A.K) Institution, Barisal Academic Building  শিক্ষা-সহায়ক কার্যক্রম   সাহিত্য-সংস্কৃতিক অনুষ্ঠান পালন  শরীরচর্চা শিক্ষা  লাইব্রেরি অনুশীলন  বিতর্ক প্রতিযোগিতা  শিক্ষা সফর  দেয়াল পত্রিকা প্রকাশ   উল্লেখযোগ্য প্রাক্তন ছাত্র ছাত্রী   আব্দুল গাফফার চৌধুরী, প্রখ্যাত গীতিকার ও সুরকার  নাজিউর রহমান মঞ্জুর, সাবেক মন্ত্রী  আবুল হাসানাত আবদুল্লাহ, সাংসদ ও সাবেক চীফ হুইপ  জাহাঙ্গীর কবির নানক, সাবেক মন্ত্রী  আ.স.ম. ফিরোজ, সাংসদ ও সাবেক চীফ হুইপ  আলতাফ হোসেন বুলু, রাজনীতিবিদ  মোয়াজ্জেম হোসেন আলাল, রাজনীতিবিদ  এ,টি,এম, ফারুক, সাবেক নাট্যশিল্পী ও মুক্তিযোদ্ধা  সৈয়দ দুলাল, অভিনেতা ও নাট্যশিল্পী  জেড,আই, খান পান্না   আরও দেখুন   বরিশাল জিলা স্কুল   তথ্যসূত্র    বহিঃসংযোগ   বিদ্যালয়ের ওয়েবসাইট  বিষয়শ্রেণী:১৯১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বরিশাল জেলার বিদ্যালয় বিষয়শ্রেণী:১৯১৩-এ ব্রিটিশ ভারতে প্রতিষ্ঠিত বিষয়শ্রেণী:বরিশাল সদর উপজেলা
রেনমিনবি (সংক্ষেপ: আরএমবি; সরলীকৃত চীনা: 人民币; প্রথাগত চীনা: 人民幣; pinyin: rénmínbì; literally: 'people's currency"; sign: 元/¥; কোড: CNY) হচ্ছে গণচীনের সরকারী মুদ্রা। ইয়ান (চীনা: 元) হচ্ছে রেনমিনবির মৌলিক একক, তবে সাধারণত চীনা মুদ্রা নির্দেশেও এটি ব্যবহৃত হয়। বিশেষত আন্তর্জাতিক পর্যায়ে রেনমিনবি বুঝাতে "চীনা ইউয়ান" ব্যাপকভাবে ব্যবহৃত হয়। ১০ জি (চীনা: 角) সমান এক ইয়ান এবং এক জি স্মনা ১০ ফেন (চীনা: 分)। চীনের পিপলস ব্যাংক শুধু ইয়ান জারি করার ক্ষমতা রাখে।Article 2,    পরিভাষা  চীনা (পিনইন)বাংলাপ্রতীকমুদ্রার আনুষ্ঠানিক নাম (rénmínbì)রেনমিনবিRMB, CNY, CNH১ ইউনিট জন্য আনুষ্ঠানিক নাম or  (yuán)ইয়ান১/১০ ইউনিট জন্য আনুষ্ঠানিক নাম (jiǎo)জি১/১০০ ইউনিট জন্য আনুষ্ঠানিক নাম (fēn)ফেনঅন্যান্য মুদ্রার নামসমূহচীনা ইউয়ান¥অন্যান্য এককের নাম সমূহ (১) (kuài)   বহিঃসংযোগ   রেনমিনবি - CNY / RMB (কাগজের টাকা) 1953 - 2019     চীন প্রজাতন্ত্রের বৈদেশিক মুদ্রার শংসাপত্র - FEC (কাগজের টাকা) 1980 - 1994      বর্তমান বিনিময় হার   Current CNY exchange ratesFrom Google Finance:AUD CAD CHF EUR GBP HKD JPY USD INR RUBFrom Yahoo! Finance:AUD  CAD CHF EUR GBP HKD JPY USD INR RUBFrom XE:AUD CAD CHF EUR GBP HKD JPY USD INR RUBFrom OANDA:AUD  CAD CHF EUR GBP HKD JPY USD INR RUBFrom fxtop.com:AUD  CAD CHF EUR GBP HKD JPY USD INR RUB   তথ্যসূত্র   বিষয়শ্রেণী:প্রথাগত চীনা ভাষার লেখা রয়েছে এমন নিবন্ধ বিষয়শ্রেণী:সরলীকৃত চীনা ভাষার লেখা রয়েছে এমন নিবন্ধ বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ বিষয়শ্রেণী:চীনের মুদ্রা বিষয়শ্রেণী:১৯৪৯-এ প্রবর্তিত মুদ্রা বিষয়শ্রেণী:মুদ্রা চিহ্ন বিষয়শ্রেণী:এশিয়ার মুদ্রা
মনীন্দ্রভূষণ গুপ্ত ( জন্ম: ১৮৯৮ - মৃত্যু ১০ ফেব্রুয়ারি, ১৯৬৮) প্রখ্যাত বাঙালি চিত্রশিল্পী ।   জন্ম ও প্রারম্ভিক জীবন  মনীন্দ্রভূষণের জন্ম অধুনা বাংলাদেশের ঢাকার আউটশাহি গ্রামে । পিতা ছিলেন রাজেন্দ্রভূষণ গুপ্ত ।  মনীন্দ্রভূষণের প্রারম্ভিক পড়াশোনা বাড়ীতেই গৃহশিক্ষকের কাছে। ছোট বেলায় নিজের হাতে পূজার প্রতিমা গড়তেন। স্লেট পেনসিলে স্কেচ আঁকায় আগ্রহ ছিল। ১১ বৎসর বয়সে ১৯০৯ খ্রিস্টাব্দে শান্তিনিকেতনে ব্রহ্মচর্যের বিদ্যালয়ের পড়তে আসেন। তার প্রথম পাঠ অসিতকুমার হালদারের নিকট।  কলাভবনে চিত্রকলাবিদ্যা শেখেন। মাঝে ঢাকায় জগন্নাথ কলেজে বি.এ পড়াশোনা শুরু করলেও গান্ধীজীর অসহযোগ আন্দোলনে যোগ দিয়ে পড়াশোনা ত্যাগ করেন। শিল্পাচার্য নন্দলাল বসুর প্রথম  ছাত্রদলের অন্যতম ছিলেন মনীন্দ্রভূষণ। রমেন্দ্রনাথ চক্রবর্তী, বিনোদ বিহারী মুখোপাধ্যায় রামকিঙ্কর বেইজ   প্রমুখেরা মনীন্দ্রভূষণের সমসাময়িক ছিলেন ।   কর্ম জীবন ও শিল্প নিদর্শন  ১৯১৬ খ্রিস্টাব্দে Indian Society of Oriental Art এ তার প্রথম প্রদর্শনী অনুষ্ঠান হয়। অন্ধ্র জাতীয় কলাশালায় পর সিংহলে ( বর্তমানে শ্রীলঙ্কা) আনন্দ কলেজে কলা বিভাগের প্রধান হিসাবে দু-বছর ছিলেন এবং গবেষণা করেন। এই সময় সিগিরিয়া গুহার শিল্পনিদর্শন দেখে বহু ছবি আঁকেন । ১৯৩১ খ্রিস্টাব্দ  হতে ১৯৫৩ খ্রিস্টাব্দ কলকাতার সরকারী আর্ট কলেজে শিক্ষকতা করেন। এই সময় বাংলাদেশের প্রখ্যাত চিত্রশিল্পী জয়নুল আবেদিন তার ছাত্র ছিলেন। মনীন্দ্রভূষণের নৈসর্গিক চিত্রে বিশেষ আকর্ষণ ও এক নিজস্ব ধারা ছিল। তার অঙ্কিত ছবির মধ্যে ' মালবিকা ',' দেবযানী ' বিজয় সিংহের সিংহল যাত্রা ' উল্লেখযোগ্য । তার ছবিগুলিকে মোটামুটি চারভাগে ভাগ করা যায় । যেমন - পুরাণ ও মহাকাব্যে বর্ণিত ছবি, নিসর্গ দৃশ্যাবলি, বিভিন্ন শ্রেণীর নর-নারী তথা প্রতিকৃতি-জাতীয় রচনা এবং ড্রয়িং ও স্কেচ।  বাংলার তথা বাংলাদেশের গ্রামের বিভিন্ন রূপ তার ছবিতে বিশেষ স্থান পেত। শিল্প, শিল্পী ও শিল্পতত্ত্ব বিষয়ক বহু প্রবন্ধ বাংলা ও ইংরাজীতে লিখেছেন । এমন কি কাগজ প্রস্তুত ও গালাশিল্প  সম্বন্ধে মনীন্দ্রভূষণের প্রবন্ধাবলী প্রামাণিক হিসাবে গণ্য হয়।   উল্লেখযোগ্য রচনা    সিংহলের শিল্প ও সভ্যতা  Impressions of Pilgrimage of Kadarnath and Badrinath in Twelve Linocuts   মৃত্যু  ইংরাজী ১৯৬৮ খ্রিস্টাব্দে র ১০ ই ফেব্রুয়ারি মনীন্দ্রভূষণ গুপ্ত প্রয়াত হন ।   তথ্যসূত্র   সুবোধচন্দ্র ও অঞ্জলি বসু সম্পাদিত সাহিত্য সংসদ, কলকাতা প্রকাশিত সংসদ বাংলা চরিতাভিধান প্রথম খণ্ড পঞ্চম সংস্করণ তৃতীয় মুদ্রণ পৃষ্ঠা সংখ্যা ৫৩৫ দ্রষ্টব্য ।  বিষয়শ্রেণী:১৮৯৮-এ জন্ম বিষয়শ্রেণী:১৯৬৮-এ মৃত্যু বিষয়শ্রেণী:বাঙালি শিল্পী
দেওপাড়া লিপিতে বলা হয়েছে যে, ব্রহ্মক্ষত্রিয় কুলতিলক সামন্তসেন রামেশ্বর সেতুবন্ধ পর্যন্ত যুদ্ধাভিযান পরিচালনা করে কর্ণাটলক্ষ্মী লুণ্ঠনকারী দুর্বৃত্তদেরকে দমন করেন। কিন্তু জীবনসায়াহ্নে তিনি গঙ্গাতটে বসতি স্থাপন করেন। এই উক্তি থেকে প্রতীয়মান হয় যে, সামন্তসেন তার প্রথম জীবন কর্ণাট অঞ্চলে অতিবাহিত করেন এবং সেখানে তিনি  প্রতিপত্তির অধিকারীও ছিলেন। তবে তিনি শেষ জীবনে বাংলায় আসেন এবং গঙ্গার তীরে কোথাও বসবাস করেন। বল্লালসেনের নৈহাটি তাম্রশাসনে বলা হয়েছে যে, সামন্তসেনের জন্মের পূর্বেই সেন বংশের কোন এক পূর্বপুরুষ পশ্চিম বঙ্গে বসতি গড়ে তুলেছিলেন। সামন্তসেনের বংশধরগণ পরবর্তীকালে বাংলায় এই বংশের শাসন প্রতিষ্ঠা করেন।বাংলায় সেন রাজবংশের প্রতিষ্ঠাতা হলেন সামন্ত সেন। তিনি বর্ধমান অঞ্চলে রাজত্ব করতেন।তার পুত্র হেমন্ত সেন স্বাধীন সেন রাজ্য প্রতিষ্ঠা করে ‘মহারাজা’ উপাধি ধারণ করেন।
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। কপিরাইট সমস্যা মেরাজ (আলাপ) ০৩:০৫, ১ আগস্ট ২০১৮ (ইউটিসি) কমরেড আবদুল হক   – (অপসারণের প্রস্তাবনা দেখুনলগ দেখুন) () লেখাগুলো  থেকে নেয়া।যা উইকিপিডিয়া:কপিরাইট লঙ্ঘন এর আওতায় পরে।  ইমতিয়াজ (আলাপ) ১২:২৭, ১৫ জুলাই ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
শেখপাড়া দুঃখী মাহমুদ ডিগ্রি কলেজ ঝিনাইদহ জেলার শৈলকূপা উপজেলায় অবস্থিত একটি কলেজ। তবে কলেজটি সংক্ষেপে ডিএম কলেজ নামেই অধিক পরিচিতি পেয়েছে। প্রাতিষ্ঠানিক মান ও উচ্চ শিক্ষার সুযোগের দিক থেকে এই কলেজের সুনাম রয়েছে। কলেজটি খুব ইসলামী বিশ্ববিদ্যালয়, বাংলাদেশের নিকটে অবস্থিত। বর্তমানে এই কলেজের অধ্যক্ষের নাম আসাদুর রহমান শাহিন কলেজটি ১৯৯৪ সালের ৯ সেপ্টেম্বর প্রতিষ্ঠা হয়েছে।   শিক্ষা ব্যবস্থা  দুঃখী মাহমুদ ডিগ্রি কলেজে ১১ থেকে ভর্তি নেওয়া হয়। এই কলেজে এইচএসসি শ্রেণীতে বিজ্ঞান, বাণিজ্য ও মানবিক বিভাগ চালু রয়েছে। এবং এরপরে শিক্ষার্থীদের ডিগ্রি করার সুযোগ রয়েছে।   ভর্তি কার্যক্রম  বর্তমানে কলেজটিতে ডিজিটাল পদ্ধতিতে ভর্তি করা হয়ে থাকে। ষষ্ঠ শ্রেণীতে ভর্তি হবার সুযোগ থাকে, আবার একাদশ-দ্বাদশ শ্রেণির ভর্তির জন্য প্রথমে অনলাইনে আবেদন করতে হয়। পরবর্তীতে আবেদন অনলাইনেই যাচাই-বাছাই এর পর যাদের আবেদন গৃহীত হয় শুধুমাত্র তারাই ভর্তি হতে পারে। ভর্তির এ কার্যক্রমটিও অনলানেই হয়ে থাকে।   পোশাক    ছেলেদের পোশাক:   নীল শার্ট  কালো প্যান্ট  কালো জুতা   তথ্যসূত্র   বিষয়শ্রেণী:ঝিনাইদহ জেলার মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৪-এ বাংলাদেশে প্রতিষ্ঠিত
থাম্ব| পিয়েরে ভার্নিয়ার দ্বারা উদ্ভাবিত স্কেল ব্যবহার করে একটি স্লাইড ক্যালিপার পিয়েরে ভার্নিয়ার (১৯ আগস্ট ১৫৮০ - ১৪ সেপ্টেম্বর ১৬৩৭) একজন ফরাসি গণিতবিদ এবং যন্ত্র আবিষ্কারক ছিলেন। তিনি ছিলেন পরিমাপ যন্ত্রে ব্যবহৃত ভার্নিয়ার স্কেলের উদ্ভাবক। ডান|থাম্ব|260x260পিক্সেল| ভার্নিয়ার ক্যালিপার স্কেল; উপরে প্রধান, নীচে ভার্নিয়ার। এটি পড়ে ৩.৫৮ মিমি (± ০.০২) ৩.০০ মিমি যোগ করে (বাম লাল চিহ্ন) নির্দিষ্ট প্রধান স্কেলে ভার্নিয়ার ০.৫৮ মিমি (ডান লাল চিহ্ন)। প্রধান স্কেল রিডিং হল ডানদিকের লাভ যা ভার্নিয়ার স্কেলে শূন্যের বাম দিকে। ভার্নিয়ার রিডিং দুটি স্কেলের মধ্যে সেরা সারিবদ্ধ রেখাগুলি সনাক্ত করে পাওয়া যায়। ০.০২ মিমি খোদাই ক্যালিপারের নির্ভুলতা নির্দেশ করে এবং এই স্কেলের জন্য "ভার্নিয়ার ধ্রুবক"। তিনি ১৫৮০ সালে ফ্রান্সের অরনান্সে জন্মগ্রহণ করেন। তার বাবা তাকে বিজ্ঞান শিখিয়েছিলেন। তিনি স্পেনের রাজার জন্য অরনান্সে দুর্গের ক্যাপ্টেন এবং ক্যাসেলান হয়েছিলেন। পরে তিনি বারগান্ডি কাউন্টির কাউন্সিলর এবং অর্থনীতির মহাপরিচালকও ছিলেন।  জীবনী  ব্রাসেলসে, ১৬৩১ সালে, ভার্নিয়ার তার গ্রন্থ La Construction, l'usage, et les propriétés du quadrant nouveau de mathématique প্রকাশ করেন এবং এটি ইনফ্যান্টাকে উৎসর্গ করেন। এটিতে, তিনি একটি বুদ্ধিমান যন্ত্রের বর্ণনা দিয়েছেন যা এখন তার নাম বহন করে, ভার্নিয়ার স্কেল।    মন্তব্য    তথ্যসূত্র         বহিঃসংযোগ      বিষয়শ্রেণী:১৬৩৭-এ মৃত্যু বিষয়শ্রেণী:১৫৮০-এ জন্ম বিষয়শ্রেণী:পবিত্র রোমান সাম্রাজ্যের গণিতবিদ বিষয়শ্রেণী:পবিত্র রোমান সাম্রাজ্যের উদ্ভাবক বিষয়শ্রেণী:ফরাসি বৈজ্ঞানিক যন্ত্র নির্মাতা বিষয়শ্রেণী:১৭শ শতাব্দীর ফরাসি উদ্ভাবক বিষয়শ্রেণী:১৭শ শতাব্দীর ফরাসি গণিতবিদ
কুঁদঘাট ভারতের পশ্চিমবঙ্গ রাজ্যের দক্ষিণ কলকাতার একটি পাড়া।   অবস্থান  কুঁদঘাট আদি গঙ্গার উভয় তীরে অবস্থিত, পঞ্চদশ থেকে সপ্তদশ শতাব্দী পর্যন্ত হুগলি নদীর মূল প্রবাহ কলকাতাকে বিদ্যাধারী নদীর সাথে পূর্বে সংযুক্ত করেছে। [Roy, Niharranjan, Bangalir Itihas, Adi Parba, (Bengali), first published 1972, reprint 2005, p. 126, Dey’s Publishing, 13 Bankim Chatterjee Street, Kolkata, ] পরিবহন ও ব্যবসায়ের উদ্দেশ্যে উইলিয়াম টলি আরও গভীর করেছেন, এটি কার্যত শুকিয়ে গেছে এবং এখন বর্ষাকালে মৌলিক নিকাশী নালী হিসাবে কাজ করে।    পরিবহন সুবিধা  বৃহত্তর কুঁদঘাট বাস ডিপোটি বেশ কয়েকটি রাষ্ট্রীয় বাস এবং একটি প্রাইভেট বাসের টার্মিনাস হিসাবে কাজ করে।  কলকাতা মেট্রোর নেটওয়ার্কের প্রথম সম্প্রসারণের অংশ হিসাবে নতুন গারিয়ায় প্রসারিত আদি গঙ্গার উপরে নির্মিত নেতাজি মেট্রো স্টেশনটি প্রথম কয়েকটি। নেতাজি সুভাষ চন্দ্র বসু এবং কুড়ঘাট অঞ্চলের মধ্যে কোনও ঐতিহাসিক প্রমাণ পাওয়া যায় নি বলে স্টেশনটির নামকরণ একটি বিতর্ক সৃষ্টি করেছিল।    দর্শনীয় স্থান    উত্তর দিক  পুরো অঞ্চলে প্রাচীনতম বিদ্যমান কাঠামো - চারটি বৃহত গম্বুজযুক্ত শিব মন্দির - যার মধ্যে বর্তমানে কেবল একটি ব্যবহৃত রয়েছে, এটি উত্তর পাশের মাঝখানে অবস্থিত। মন্দিরগুলি এলাকার প্রাচীনতম বাসিন্দাদের মধ্যে অন্যতম, যিনি শত শত বছর আগে বাড়িওয়ালা হিসাবে চলে এসেছিলেন। পরিবার এখনও মন্দিরের পাশে তাদের প্রাথমিক বাসস্থান রক্ষণাবেক্ষণ করে।  আদি গঙ্গার তীরে মনসুর হাবিবউল্লাহ মেমোরিয়াল স্কুল (এমএইচএমএস), একটি ইংরেজি মাধ্যম, মাধ্যমিক শিক্ষা বোর্ড স্কুলের ভারতীয় শংসাপত্র। এটি অঞ্চল এবং এর বাইরেও অনেক শিক্ষার্থীকে সরবরাহ করে। ক্যাম্পাসটি মূলত একটি বৃহত্তর সম্পত্তি ছিল যা স্কুলগুলির নাম, সৈয়দ আবুল মনসুর হাবিবউল্লাহর রাজ্যের পূর্ব বাম সরকার গঠনের এক জাঁকজমকপূর্ণ সম্পত্তি হিসাবে কাজ করেছিল। আদি গঙ্গার মুখোমুখি একটি দ্বিতল ভিলা হাবিবুল্লাহর প্রাথমিক বাসভবনটি ক্যাম্পাসের একেবারে শেষ প্রান্তে স্কুল দ্বারা সংরক্ষণ করা হয়েছে।   টালিগঞ্জের ট্রাম ডিপোর দিকে যাওয়ার রাস্তাটিতে শতাব্দী প্রাচীন মুভিওটোন স্টুডিও রয়েছে যা পশ্চিমবঙ্গের সিনেমার স্তম্ভ ছিল।  মূল ইমারতগুলি 1980 এর দশকে ধ্বংসাত্মক দ্বারা ধ্বংস করা হয়েছিল এবং পরবর্তী 20 বছর পুরো জায়গাটি নির্জনে ফেলে রাখা হয়েছিল। জরাজীর্ণ কাঠামোটি আংশিকভাবে ২০১২ সালের শুরুতে প্রতিস্থাপন করা হয়েছিল এবং পুরাতন স্টুডিওর প্রাঙ্গণটি এখন মূলত স্টার জলসার উপর বিতরণ করা বেশ কয়েকটি টেলিভিশন সিরিয়ালগুলির শুটিংয়ের স্থান। মুভিওটোন স্টুডিও, টেকনিশিয়ান স্টুডিও সহ, নতুন থিয়েটার এবং দাসানী স্টুডিওগুলি 'গর্জনকারী ৫০' তে বাংলা চলচ্চিত্রের স্বর্ণযুগের সাথে অবিচ্ছেদ্য।   দক্ষিণ দিক  কুদিঘাট পৌর বাজার, মুদি ও মিষ্টি বিক্রির বেশ কয়েকটি দোকান সহ একটি বিশাল সবজির বাজার রয়েছে। কলকাতা পৌর কর্পোরেশন ২০১০ সালে ঘোষণা করেছিল যে বিস্তৃত বাজারকে দোকানগুলির জন্য বিস্তৃত খুচরা জায়গাগুলি, পার্কিংয়ের পর্যাপ্ত সুবিধাসমূহ এবং সেই অঞ্চলের মাঝামাঝি দিয়ে সংস্কারকৃত রাস্তা দিয়ে ধারাবাহিক যানজট শেষ করে এক বহুতল কাঠামোতে উন্নীত করা হবে the অঞ্চল। কাজ এখনও শুরু হয়নি।    আরো দেখুন    কলকাতা মেট্রো রেলপথ (উত্তর দক্ষিণ করিডোর)   তথ্যসূত্র   বিষয়শ্রেণী:দক্ষিণ কলকাতার পাড়া বিষয়শ্রেণী:কলকাতার পাড়া
জীবনর বাটত উপন্যাসটির লেখক হচ্ছেন বীণা বরুয়া ৷ বীণা বরুয়ার প্রকৃত নামটি হচ্ছে বিরিঞ্চি কুমার বরুয়া৷ জীবনর বাটত উপন্যাসটিকে অসমীয়া সাহিত্যর প্রথমটি সর্বাংগ সুন্দর উপন্যাস হিসাবে স্বীকৃতি দেওয়া হয় ৷ উপন্যাসটি প্রথম প্রকাশিত হয়েছিল ১৯৪৪ সালে৷  কাহিনীর সারাংশ  চরিত্রসমূহ তগর, কমলাকান্ত, ধরনী, সুপ্রভা, মহীকান্ত, আহিনী, ভোগদত্ত মৌজাদার, রায়বাহাদুর মাণিক হাজারিকা, বাপুরাম বরা, দারোগা মাধব মহন্ত, গোলাপ ডাক্টর, সুনদ, নাদুকী ইত্যাদি । এর প্রধান তিনটি চরিত্র - তগর, কমলাকান্ত এবং ধরনী । উপন্যাসটির কাহিনী গঠিত হয়েছে তগরের জীবনের কাহিনীকে নিয়ে এবং তগরকে কেন্দ্র করে কাহিনীর প্রয়োজনে অন্য অন্য চরিত্রসমূহ সৃষ্টি করা হচ্ছে ।  তথ্যসূত্র  বিষয়শ্রেণী:অসমীয়া উপন্যাস
একটি নতুন সংবিধান অনুমোদনের জন্য গণভোট কাতারে ২৯ এপ্রিল ২০০৩ তারিখে অনুষ্ঠিত হয়। সংবিধান ৯৮% এর বেশি পক্ষে অপ্রতিরোধ্যভাবে অনুমোদিত হয় । গণভোটের সময় দেশের জনসংখ্যা প্রায় ৭৯০,০০০ ছিল বলে অনুমান করা হয়েছিল মাত্র ৮৫,০০০ নিবন্ধিত ভোটার (কারণ জনসংখ্যার বেশিরভাগই বিদেশী কর্মী )। ভোটার উপস্থিতি ছিল ৮৪.৩%। গণভোটের অনুমোদনের সাথে, এটি একটি আইন প্রণয়ন সংস্থাও তৈরি করে যার দুই-তৃতীয়াংশ সর্বজনীন ভোটাধিকার দ্বারা নির্বাচিত হবে এবং এক তৃতীয়াংশ আমির দ্বারা নিযুক্ত হবে। নতুন সংবিধান অনুযায়ী, আইনসভার তিনটি ক্ষমতা থাকবে: জাতীয় বাজেট অনুমোদন করা (কিন্তু প্রস্তুত নয়); অনাস্থা ভোটের মাধ্যমে মন্ত্রীদের কর্মক্ষমতা পর্যবেক্ষণ করা; এবং প্রস্তাবিত আইনের খসড়া, আলোচনা এবং ভোট দিতে, যা শুধুমাত্র দুই-তৃতীয়াংশ সংখ্যাগরিষ্ঠের ভোট এবং আমিরের অনুমোদনের মাধ্যমে আইনে পরিণত হয়।   ফলাফল    পছন্দ ভোট%হ্যা৬৯,৯৮৭৯৮.৩৯না১,১৪৫১.৬১অবৈধ ভোট২৭৪–সর্বমোট৭১,৬৬৫১০০সূত্র: IFES Election Guide    আরো দেখুন    কাতারের সংবিধান   তথ্যসূত্র   বিষয়শ্রেণী:২০০৩-এর গণভোট বিষয়শ্রেণী:২০০৩-এ কাতার বিষয়শ্রেণী:কাতারে গণভোট বিষয়শ্রেণী:কাতারের সংবিধান বিষয়শ্রেণী:সাংবিধানিক গণভোট
আয়াত ভারতীয় চলচ্চিত্র বাজিরাও মাস্তানির সঙ্গীত অ্যালবামের একটি গান। গানটিতে "আয়াত" শব্দটি ব্যবহারের মাধ্যমে মাস্তানির প্রতি বাজিরাওয়ের প্রেম, ভালোবাসার কথা বর্ণিত হয়েছে। এই গানে মূলকণ্ঠ দিয়েছেন অরিজিৎ সিং। নেপথ্যে সমবেত কন্ঠ কাওয়ালি গেয়েছেন মুজতবা আজিজ নাজা, শাদাব ফরিদী, আলতামাশ ফরিদী ও ফারহান সাবরি। গানটিতে সুরারোপ করেছেন চলচ্চিত্র নির্মাতা এবং সুরকার সঞ্জয় লীলা বনশালি। গানটির গীতিকার হলেন এ এম তুরাজ এবং কাওয়ালী অংশ লিখেছেন নাসির ফারাজ। চলচ্চিত্রে গানের চিত্রায়নে অভিনেত্রী দীপিকা পাড়ুকোন (মাস্তানি) এবং অভিনেতা রণবীর সিং (বাজিরাও) অভিনয় করেছেন।  সমালোচনা   সুয়ানশু খুরানা দি ইন্ডিয়ান এক্সপ্রেস এ লিখেছেন, “অরিজিৎ সিং এর গাওয়া আয়াত, একটি শক্তিশালী গজল এবং এতে সুসমন্বয় সাধিত হয়েছে খুব কম। গানটি অরিজিতের কণ্ঠে খুব মানিয়েছে। এই গানে কাওয়ালীর একটি ছোট অংশ রয়েছে যা খুব ভালোভাবে কাজ করেছে।"  পুরস্কার ও মনোয়ন   সালপুরস্কারমনোনীতবিভাগফলাফল ২০১৫ মিরচি মিউজিক অ্যাওয়ার্ডস অরিজিৎ সিং বছরের শ্রেষ্ঠ পুরুষ কণ্ঠশিল্পী rowspan=3  সঞ্জয় লীলা বনশালি বছরের শ্রেষ্ঠ সঙ্গীত সুরকার তনয় গাজ্জার শ্রেষ্ঠ সঙ্গীত প্রকৌশলী(রেকর্ডিং এবং মিক্সিং)   তথ্যসূত্র   বিষয়শ্রেণী:২০১৫-এর গান বিষয়শ্রেণী:হিন্দি চলচ্চিত্রের গান বিষয়শ্রেণী:ভারতীয় শাস্ত্রীয় সঙ্গীত বিষয়শ্রেণী:কাউয়ালি বিষয়শ্রেণী:অরিজিৎ সিংয়ের গান বিষয়শ্রেণী:সুফি সঙ্গীত
সুপতি রায় (২.০২.১৩১৩ বঙ্গাব্দ - ২৬.১১.১৩৭৫ বঙ্গাব্দ) একজন ব্রিটিশবিরোধী সশস্ত্র বিপ্লববাদী, বেঙ্গল ভলেন্টিয়ার্সের সদস্য।   প্রারম্ভিক জীবন  বাংলাদেশে কুমিল্লা জেলার বিজয়নগরে জন্মগ্রহণ করেন সুপতি। পিতা রামগোবিন্দ রায় ছিলেন ঢাকার বারদিতে নাগদের এস্টেট তহশিলদার। ১৯২৯ খ্রিষ্টাব্দে ঢাকা বিশ্ববিদ্যালয় থেকে বি.এ পাশ করেন। স্কুলে পড়ার সময়েই বিপ্লবী সংস্থা মুক্তি সংঘের সাথে যোগাযোগ হয়।   বিপ্লবী কর্মকাণ্ড  সুপতি রায় মুক্তি সংঘের সক্রিয় এবং অকুতোভয় সদস্য ছিলেন। গোপনে বিপ্লবাত্মক কাজ সফল করার ব্যাপারে বিশেষ পারদর্শিতা ছিল। ঢাকা শহরে যারা গোয়েন্দা পুলিশের সাহায্যকারী ছিল ও বিপ্লবীদের ধরিয়ে দিতো তাদের শায়েস্তা করার ভার নেন। একাজে তার সাথীরা ছিলেন বিপ্লবী নেপাল নাগ, জিতেন ঘোষ প্রমুখ। ২৯ আগস্ট ১৯২৯ সালে বিপ্লবী বিনয় বসু লোমান সাহেবকে হত্যা করলে তার ওপর দশ হাজার টাকা পুরস্কার ঘোষণা করে সরকার। ঢাকা শহরে চিরুনী তল্লাশী ও অত্যাচার শুরু হয়। সুপতি নিজ দায়িত্বে পলাতক বিনয় বসু'কে নিরাপদে কলকাতা পৌঁছে দেন। নৌকাযোগে, ট্রেনে অনেকবার তাদের পুলিশের মুখোমুখি হতে হয়। কখোনো মুসলিম শ্রমিকদের বেশে, কখোনো বা জমিদার ও তার চাকরের ছদ্মবেশে পুলিশ কর্মকর্তাদের চোখের সামনে দিয়েই তুখোড় বুদ্ধিসম্পন্ন সুপতি, বিনয় বসুকে বার করে নিয়ে যান। এই দুই বিপ্লবীর পলায়নের কাহিনী প্রায় রূপকথার মতো। বিপ্লবী ত্রয়ী বিনয় - বাদল - দীনেশের রাইটার্স বিল্ডিং আক্রমণের প্রস্তুতি পর্বে তার বিশেষ ভূমিকা ছিল। প্রশাসনের যোগাযোগ ব্যবস্থা ধ্বংস করতে মুক্তি সংঘ যে 'তারকাটা' কর্মসূচি নেয় তাতেও সক্রিয় অংশ নেন তিনি।   বেংগল ভলেন্টিয়ার্স সংগঠক  ১৯৩০ সালে চট্টগ্রাম অস্ত্রাগার লুন্ঠন ও যুববিদ্রোহের সাহায্যার্থে বেঙ্গল ভলেন্টিয়ার্সের যে পাঁচজন বিপ্লবীকে নিয়ে অ্যাকশন স্কোয়াড গঠিত হয় তার অন্যতম ছিলেন বিপ্লবী সুপতি রায়। ১৩ ফেব্রুয়ারি ১৯৩৩ পুলিশ তাকে এক গোপন বৈঠক থেকে গ্রেপ্তার করে বেংগল অর্ডিন্যান্স এর বলে বিনা বিচারে আটকে রাখে পাঁচ বছর। ১৯৩৮ খ্রিষ্টাব্দে মুক্তি পেয়ে নতুন উদ্যমে বিপ্লবী কার্যকলাপ চালিয়ে যান। ত্রিপুরায় বেংগল ভলেন্টিয়ার্সের সংগঠক হিসেবে কাজ করতে থাকেন।   ফরওয়ার্ড ব্লক  নেতাজী সুভাষচন্দ্র বসু, ফরওয়ার্ড ব্লক দল গঠন করলে তাতে যোগ দেন সুপতি। ১২ এপ্রিল ১৯৪০ ঢাকায় ফরওয়ার্ড ব্লক পার্টি অফিস থেকে পুলিশ তাকে গ্রেপ্তার করে। আবার কারান্তরালে থাকেন দীর্ঘ পাঁচ বছর। ১৯৪৬ সালে মুক্তি পেয়ে দেশবিভাগ বিরোধী আন্দোলনে অংশ নিয়েছিলেন সুপতি।   মৃত্যু  ২৬.১১.১৩৭৫ (বঙ্গাব্দ) মারা যান বিপ্লবী সুপতি রায়।   তথ্যসূত্র   বিষয়শ্রেণী:১৯৬৬-এ মৃত্যু বিষয়শ্রেণী:কুমিল্লা জেলার ব্যক্তি বিষয়শ্রেণী:ভারতের স্বাধীনতা আন্দোলন বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:অনুশীলন সমিতি বিষয়শ্রেণী:পূর্ববঙ্গে জন্ম